Държавен вестник, бр. 98, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  98
Чл. 15. Заявлението е по образец на съот-
ветния мрежов оператор и в него се съдържа 
минимум следната информация:
1. за заявителя: 
а) наименование/трите имена за физичес­ко 
лице; 
б) ЕИК/ЕГН; 
в) адрес за кореспонденция; 
г) електронна поща и телефон за връзка;
2. за всеки от обектите на заявителя, за които 
е поискана проверка за изпълнение на условията 
за предоставяне на достъп: 
а) наименование на обекта;
б) административен адрес на обекта;
в) идентификатор на точката на търговско 
измерване, използван при съответния мрежови 
оператор, и/или технически данни, свързани 
с мястото на присъединяване и средствата за 
търговско измерване;
3. в случай че заявителят се представлява от 
пълномощник – нотариално заверено копие на 
пълномощното;
4. съгласие с общите условия, одобрени от 
ДКЕВР за достъп до съответната мрежа – за 
крайните клиенти и производители по чл. 30, 
ал. 2 ЗЕВИ.
Чл. 16. (1) В срок до 10 работни дни мрежовият 
оператор извършва проверка на предоставените 
данни и техническа проверка на измервателните 
системи, като служебно изисква удостоверение за 
липса на просрочени задължения от настоящия 
доставчик – краен снабдител или доставчик от 
последна инстанция.
(2) Крайният снабдител и/или доставчикът 
от последна инстанция изпраща до мрежовия 
оператор удостоверението по ал. 1.
(3) Ако се установи, че заявителят не е 
представил необходимите документи съгласно 
изискванията на тези правила и/или операторът 
на съответната мрежа прецени, че е необходимо 
заявителят да представи допълнителни данни и 
документи, доказващи изпълнението на услови-
ята по чл. 13, на заявителя се изпраща писмено 
съобщение да представи необходимите данни и 
документи в срок от 5 работни дни.
(4) В случай че необходимите допълнителни 
данни и/или липсващи документи не бъдат пред-
ставени от заявителя в срока по ал. 3, мрежовият 
оператор прекратява процедурата по регистрация 
с поставяне на дата в съответното досие, като 
процедурата може да бъде подновена отново по 
инициатива на заявителя.
Чл. 17. (1) В случай че предоставените дан-
ни в заявлението за получаване на достъп и 
регистрация са пълни и коректни или непъл-
нотите са отстранени, в срок до 5 работни дни 
от изтичане на срока по чл. 16, ал. 1 или ал. 3, 
мрежовият оператор известява крайния снаб-
дител и доставчика от последна инстанция за 
приетите документи и изготвя и предоставя на 
заявителя или на неговия пълномощник договор 
за достъп и пренос за заявените от него обекти, 
отговарящи на изискванията за сключване на 
сделки по свободно договорени цени. 
(2) Ако заявителят вече има действащ дого-
вор за достъп и пренос по отношение на други 
свои обекти към съответния мрежови оператор, 
мрежовият оператор актуализира този договор, 
като предлага анекс към него за посочените в 
искането обекти.
(3) В срок до 5 работни дни от известието по 
ал. 1 доставчикът от последна инстанция пре-
доставя на заявителя договор при общи условия.
(4) Срокът за сключване на договорите за 
достъп и пренос/изразяване на съгласие с общите 
условия е до 30 дни от датата на представянето 
им на заявителя, като в този срок следва да 
бъдат предоставени и изискуемите гаранционни 
обезпечения. При неподписване на договорите в 
този срок процедурата по регистрация се прекра-
тява. Нова процедура може да бъде стартирана 
по последваща инициатива на заявителя.
(5) След подписване на договорите за достъп и 
пренос мрежовият оператор издава на заявителя:
1. уведомление за изпълнение на условията за 
предоставяне на достъп, включително изпълнение 
на изискванията на Правилата за измерване на 
количеството електрическа енергия; в документа 
се посочва и резултатът от проверката за липса 
на задължения към настоящия доставчик;
2. идентификационни кодове на обектите в 
базата данни на мрежовия оператор.
Раздел IV
Условия и ред за предоставяне на достъп до 
електропреносната, съответно електроразпре-
делителната мрежа на производители. Условия 
за финансово гарантиране на сключваните от 
търговците сделки с електрическа енергия
Чл. 18. (1) Производителите използват елек-
тропреносната и електроразпределителната мре-
жа на основание на сключени договори за достъп. 
(2) Производителите са длъжни да спазват 
техническите параметри и режими на централата, 
определени съгласно договора за присъединява-
не, да не променят параметрите и режимите на 
централата без съгласие на съответния оператор. 
(3) Производителите са длъжни да осигурят 
качество на отдаваната в мрежата електрическа 
енергия в съответствие с изискванията на IEC 
61000-2-2 и БДС EN 50160. 
(4) Производителите участват в регулирането 
на напрежението в съответствие с изискванията 
на оператора и техническите възможности на 
генериращите агрегати/инсталации. 
(5) При въвеждане на допълнителни техниче-
ски изисквания от действащото законодателство 
и/или от оператора на преносната/разпределител-
ната мрежа към производството на електрическа 
енергия и отдаването є в електропреносната/елек-
троразпределителната мрежа производителят се 
задължава да осигури техническо съответствие 
с тях за своя сметка.
Чл. 19. (1) Търговец на електрическа енергия 
е лице, на което е издадена лицензия за търго-
вия с електрическа енергия и което отговаря на 
условията за финансово гарантиране на сключ-
ваните от него сделки с електрическа енергия.